
REFERAT
privind aprobarea contribuţiei financiare cu titlu de cotizaţie anuală, din partea

Municipiului Timişoara pentru „ACS Poli Timişoara”
     Prin HCLMT nr.19/ 13.07.2012, Municipiul Timişoara  a devenit membru al asociatiei

nonguvernamentale si nonprofit  “ACS Poli Timişoara”.

În conformitate cu prevederile art.12 lit (B) pct.(b), din Statutul Asociaţiei ACS Poli Timişoara – anexă la Hotărârea Consiliului Local al Municipiului Timişoara nr. 19/13.07.2012, membrii au obligaţia de a achita o cotizaţie anuală, în funcţie de posibilitaţile financiare;
Prin Adresa nr.SC2014-000549/13.01.2014, “ACS Poli Timişoara” a solicitat pentru anul 2014 o cotizaţie din partea Municipiului Timişoara în sumă de 10.000.000 lei din care pe semestrul I suma de 5.000.000lei. 

Totodată s-a menţionat că în anul bugetar 2013, “ACS Poli Timişoara” a avut aprobată cotizaţia anuală de 7.000.000 lei.
Consiliul Director al clubului se bazează în principal ca sursă de finanţare în bugetul de venituri şi cheltuieli pentru anul 2014, pe cotizaţiile asociaţiilor, sperând ca în anul competiţional 2014-2015 echipa să se prezinte la un nivel competiţional superior. 
Rezultatele sportive şi structura clubului în sinteză sunt următoarele:

· promovarea primei echipe ACS Poli Timişoara în Liga 1, ediţia competiţională 

2013-2014, în prezent ocupând locul 11, având în vedere valoarea lotului şi resursele financiare;

·  Centrul de Copii şi Juniori are în structură: echipa ACS Poli II, 5 echipe de juniori (juniori A, juniori B, juniori C, juniori D şi juniori E) şi 4 echipe de copii (copii nascuţi în anul 2004, anul 2005, anul 2006 şi anul 2007). 
           Fotbalul ca ramură sportivă reprezinta un joc sportiv clasificat in prima categorie de importanta in strategia sportiva locala, tinand cont de istoric, traditie si palmares, si avand  un impact  mare la publicul timisorean. In momentul actual, ACS Poli a reusit prin managementul dezvoltat in noua organizatie creata, sa construiască un proiect care a creat condiţii ca activitatea sportivă şi organizatorică să se desfăşoare în coordonate de performanţă.         

Avand in vedere expunerea de motive precizata in prezentul referat, este fundamentata  propunerea de a dezvolta activitatea de fotbal prin finantarea asociatiei sportive din bugetul local, 
asigurand astfel cadrul organizational si resursele pentru obtinerea unor performante sportive care sa readuca Timisoara in prim-planul fotbalului romanesc.
          In conditiile aratate, propunem sa se stabileasca cotizatia pe anul 2014 din partea Municipiului Timisoara, care se va achita asociatiei sportive, in urmatoarele conditii :
1.(1)Contributia financiară cu titlu de cotizatie pentru anul 2014, din partea Municipiului Timisoara pentru “ACS Poli Timişoara” se va aproba din bugetul local,din capitolul 67.02. "Cultură, recreere şi religie", subcap.67.02.05.01-Sport. Valoarea propusa pentru cotizatia pe anul 2014 este in suma de 7.000.000 lei.
Directia Institutii Scolare, Medicale, Sportive si Culturale a cuprins valoarea cotizatiei destinate ’’ACS Poli Timişoara” in Proiectul de buget al directiei pe anul 2014, transmis Directiei Economice, urmand ca proiectul de hotarare pentru aprobarea cotizatiei sa fie supus aprobarii in aceeasi sedinta de plen a C.L.Timisoara, in care se va supune aprobarii bugetul local al Municipiului Timisoara. 
(2) Cotizaţia anuală din partea Municipiului Timisoara va fi utilizata de catre „ACS Poli Timişoara”, in conformitate cu hotărârile Adunării Generale si cu prevederile legale in vigoare;
(3) Contributia financiara se efectueaza pentru actiunile sportive cuprinse in calendarele competitionale ale echipelor de fotbal ale „ACS Poli Timişoara”, in conformitate cu calendarul Federatiei Romane de Fotbal si Asociatiei Judetene de Fotbal Timis, din returul editiei competitionale 2013-2014, perioada intercompetitionala de vara si editia competitională 2014-2015;
(4) Pentru perioada semestrului I din anul 2014, aferenta returului editiei competitionale 2013-2014, se va aloca Asociatiei o cota din cotizatia anuala  in suma maxima de  4.000.000 lei;     
(5) Distribuirea cotizatiei cade in sarcina Adunarii Generale si a  Consiliului Director ale Asociatiei, care raspund, conform prevederilor legale de modul de utilizare a sumelor alocate. 
(6) In situatia in care se constata ca din cotizatia alocata din bugetul local nu au fost cheltuite sume in scopul pentru care a fost constituita „ACS Poli Timişoara" si nu au fost utilizate conform prevederilor legale, acestea vor fi recuperate de la Asociatie.
2.(1) Municipiul Timişoara va efectua plăţi din cotizaţia anuală, în tranşe, în baza solicitărilor de plată din partea Asociaţiei, în limita bugetului disponibil şi a disponibilului în cont;

(2) Cotizaţia anuală achitată de către Municipiul Timişoara către Asociaţie va fi justificată prin documente justificative pentru cheltuielile efectuate, din cotizaţia alocată;

 3.(1) Activitatea financiară a Asociatiei, cu privire la modul de cheltuire a sumelor alocate din bugetul local, va fi controlata de catre o comisie numita prin Dispozitia Primarului Municipiului Timisoara, conform atributiilor desemnate; 

(2) În acest sens, asociatia sportiva va pune la dispoziţia Municipiului Timisoara, toate documentele legate de sumele alocate. Justificarea şi decontarea cheltuielilor ocazionate de calendarul competitional al echipelor de fotbal se va realiza numai pe bază de acte doveditoare, conform legii.    
             Avand in vedere aspectele mentionate, va rugam sa analizati , avizati si aprobati
proiectul de hotarare privind aprobarea contributiei financiare cu titlu de cotizatie pe anul 2014, din partea Municipiului Timisoara pentru „ACS Poli Timişoara’’.
Anexăm toate documentele depuse pentru susţinerea proiectului de hotărâre de consiliu. 
Viceprimar,                                                 Secretar,
Dan Diaconu                                               Ioan Cojocari
           Director Directia Economica,                       Director Directia Institutii Scolare, Medicale,

                                                                                 Sportive si Culturale, 
           Smaranda Haracicu                                       Ioan Mihai  Costa

                               Biroul Baze Sportive,

                                                                                 Ion Crasovan
                                                           Avizat Juridic,

